Սուրբ Գեորգ (Գյումրի)

Սուրբ Գեորգ, հունական եկեղեցի Հայաստանի Գյումրի քաղաքում։ Եկեղեցին կառուցվել է Բայանդուր գյուղի բնակիչների ջանքերով՝ 1850 թվականին՝ Ուռումների թաղամասում։ Եկեղեցին գտնվելիս է եղել Սուրբ Ամենափրկիչ եկեղեցու դիմաց՝ ներկայիս քաղաքային շուկայի տարածքում գտնվող Ստեփան Շահումյանի արձանի տեղում։

Եկեղեցին ըստ ժամանակակիցների այն աստիճան է շրջապատված եղել խանութներով ու արհեստանոցներով, որ հազիվ է տեսանելի եղել։

Եկեղեցու կառուցմանը աջակցել է Սերգեյ Մերկուրովի պապը՝ Ֆյոդոր Մերկուրովը։

Սուրբ Գեորգ եկեղեցին քանդել են 1933-1934 թվականներին։ Հունական եկեղեցուց պահպանվել է միայն մի բարձաքանդակ, որը պատկերում է Սուրբ Գեորգին ձիու վրա նստած։

Բարձաքանդակը 2015 թվականին տեղադրվել է Գյումրի վերականգնված Գեղցոնց ժամում` ներսի կողմից՝ գլխավոր մուտքի վերևում։

Ծանոթագրություններ 

գ
եկեղեցիներ այբբենական կարգով
Հայաստանի հունական վանքեր և եկեղեցիներ